Godt 2,1 mio. kr. tikkede frem på display'et på en af de særlige Jackpot-automater, der er forbundet i et netværk mellem de danske kasino'er. Puljen er landsdækkende, og der er garanti for en gevinst på mindst to mio. kr., når der er jackpot. Det er kun fire uger siden, der sidst var jackpot på kasino i Odense. Siden introduktionen af Casino Danmark Jackpot for godt to år siden er puljen udløst fem gange, og den største pulje har været på 4.8 mio. Den nye Jackpot-gevinst er den første, der er faldet i Aalborg, det skriver nordjyske.dk.

Opsummering:
Drømmen om den store jackpot ved spilleautomaten gik natten til fredag i opfyldelse for en nordjysk gæst på Casino Aalborg.